Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 22/13/4401	Komárno, 16.1.2013
EEČ : 2-30-9-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Komárno
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v čase od 00.00 hod. do 07.50 hod. dňa 19. marca 2012 v XXXXX na XXXXX ulici číslo XXXXX po dohode so samostatne trestne stíhanými obžalovanými XXXXX, narodeným XXXXX a XXXXX, narodeným XXXXX spoločným konaním vnikli do vopred pripravených násilne otvorených vchodových dverí do kancelárskych priestorov spoločnosti XXXXX so sídlom v XXXXX tak, že jeden z nich nezisteným predmetom poškodil dvere v časti zámkovej vložky ešte predtým, ako sa na miesto dostavili ostatní, a následne spoločne všetci traja z kancelárie odcudzili 7 kusov počítačových zostáv zn. DELL, 1 ks tlačiareň zn. OKI a 1 ks kávovar čiernej farby nezistenej značky, ktoré boli vopred pripravené na podlahe za vchodovými dverami, čím spôsobili pre poškodenú spoločnosť XXXXX škodu vo výške 5.173.- Sk,    
lebo je trestné stíhanie neprípustné podľa § 9 odsek 1 písmeno d
Odôvodnenie:
          Poverený príslušník uznesením podľa ustanovenia §-u 199 odsek 1 Trestného poriadku začal trestné stíhanie a podľa ustanovenia §-u 206 odsek 1 Trestného poriadku vzniesol obvinenie XXXXX, narodenému dňa XXXXX  za  prečin krádeže v spolupáchateľstve podľa ustanovenia §-u 20 k § 212 odsek 2 písmeno a), odsek 3 písmeno a) Trestného zákona na skutkovom základe, že v čase od 00.00 hod. do 07.50 hod. dňa 19. marca 2012 v XXXXX na XXXXX ulici číslo XXXXX po dohode so samostatne trestne stíhanými obžalovanými XXXXX, narodeným XXXXX a XXXXX, narodeným XXXXX spoločným konaním vnikli do vopred pripravených násilne otvorených vchodových dverí do kancelárskych priestorov spoločnosti XXXXX so sídlom v XXXXX tak, že jeden z nich nezisteným predmetom poškodil dvere v časti zámkovej vložky ešte predtým, ako sa na miesto dostavili ostatní, a následne spoločne všetci traja z kancelárie odcudzili 7 kusov počítačových zostáv zn. DELL, 1 ks tlačiareň zn. OKI a 1 ks kávovar čiernej farby nezistenej značky, ktoré boli vopred pripravené na podlahe za vchodovými dverami, čím spôsobili pre poškodenú spoločnosť XXXXX škodu vo výške 5.173.- Sk.    
	Obvinený XXXXX dňa 28. marca 2012 v XXXXX v XXXXX zomrel, čo nad akúkoľvek pochybnosť dokazuje oznámenie  o úmrtí, podľa ktorého je táto skutočnosť zapísaná v knihe úmrtí MV SR - osobitná matrika Bratislava vo zväzku XXXXX ročník XXXXX strana XXXXX poradové číslo XXXXX. 
      	Podľa ustanovenia §-u 215 odsek 1 písmeno d/ Trestného poriadku s poukazom na ustanovenia §-u 9 odsek 1 písmeno d/ Trestného poriadku prokurátor  zastaví trestné stíhanie, nakoľko je trestné stíhanie neprípustné proti tomu, kto zomrel.
      	Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor